2023.1.19.
HU
Az Európai Unió Hivatalos Lapja
L 17/77
A BIZOTTSÁG (EU) 2023/130 VÉGREHAJTÁSI RENDELETE (2023. január 18.) az éves teljesítményjelentés tartalmának ismertetéséről szóló (EU) 2021/2115 európai parlamenti és tanácsi rendelet végrehajtására vonatkozó szabályok megállapításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a közös agrárpolitika keretében a tagállamok által elkészítendő stratégiai tervhez (KAP stratégiai terv) nyújtott, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) által finanszírozott támogatásra vonatkozó szabályok megállapításáról, valamint az 1305/2013/EU és az 1307/2013/EU rendelet hatályon kívül helyezéséről szóló, 2021. december 2-i (EU) 2021/2115 európai parlamenti és tanácsi rendeletre (1) és különösen annak 134. cikke (14) bekezdésére és 150. cikke (3) bekezdésére, mivel: (1)
Az (EU) 2021/2115 rendelet meghatározza a közös agrárpolitika (KAP) teljesítményorientált teljesítési modellen alapuló jogi keretét.
A rendelet meghatározza a KAP által elérendő konkrét uniós célkitűzéseket.
A rendelet meghatározza a beavatkozások típusait is, valamint a tagállamokra vonatkozó közös uniós követelményeket, ugyanakkor rugalmasságot biztosít a tagállamok számára a beavatkozási stratégiájuk kialakítása tekintetében, hogy figyelembe vehessék helyi körülményeiket, igényeiket és belső megállapodásaikat.
Az említett rendelet előírja, hogy a tagállamok nagyobb felelősséget viselnek a tekintetben, hogy hogyan valósítják meg a KAP egyedi célkitűzéseit és érik el annak céljait, többek között azáltal, hogy biztosítják a KAP stratégiai terv számos eszköze közötti koherenciát.
(2)
Az (EU) 2021/2115 rendelet 128. cikke előírja, hogy teljesítménykeretet kell létrehozni, amely lehetővé teszi a KAP stratégiai tervek teljesítményére vonatkozó jelentéstételt, monitoringot és értékelést azok végrehajtása során, beleértve többek között a teljesítményről és a monitoringtevékenységekről szóló rendszeres jelentéstételt.
Az említett rendelet 129. cikkének b) és c) pontja értelmében a teljesítménykeret célkitűzései a KAP stratégiai tervek céljainak megvalósítása terén elért haladás monitoringja, valamint a a KAP stratégiai tervek beavatkozásai hatásának, eredményességének, hatékonyságának, relevanciájának és koherenciájának értékelése.
(3)
Az (EU) 2021/2115 rendelet 134. cikke és az (EU) 2021/2116 európai parlamenti és tanácsi rendelet (2) 9. cikke (3) bekezdésének b) pontja és 10. cikke szerint a teljesítménykeret alapvető elemeként a tagállamoknak éves teljesítményjelentést kell benyújtaniuk a KAP stratégiai tervük végrehajtásáról, amely a KAP stratégiai tervük teljesítése szempontjából releváns mennyiségi és minőségi információkat tartalmaz.
(4)
Annak biztosítása érdekében, hogy az éves teljesítményjelentések tartalma valóban megfeleljen az (EU) 2021/2115 rendelet 129. cikkében meghatározott teljesítménykeret célkitűzéseinek, struktúrájuknak lehetővé kell tennie a KAP egyes specifikus célkitűzéseihez kapcsolódó teljesítmény szempontjából releváns információk, valamint az említett rendeletben meghatározott, a KAP stratégiai terv egészének végrehajtását érintő horizontális elemekkel kapcsolatos információk szolgáltatását.
(5)
Az (EU) 2021/2115 rendelet 124. cikke (3) bekezdésének a) és b) pontja és 124. cikke (4) bekezdésének b) pontja értelmében a monitoringbizottságnak meg kell vizsgálnia a KAP stratégiai terv végrehajtása terén elért előrehaladást, és véleményt kell nyilvánítania az éves teljesítményjelentésekről.
Az éves teljesítményjelentésnek ezért minden minőségi és mennyiségi információt tartalmaznia kell, beleértve azokat a kérdéseket is, amelyek a KAP stratégiai terv előrehaladását és teljesítményét befolyásolják az adott pénzügyi évben, lehetővé téve ezáltal, hogy a monitoring­ bizottság véleményt alkothasson az éves teljesítményjelentésről.
(1) HL L 435., 2021.12.6., 1. o. (2) Az Európai Parlament és a Tanács (EU) 2021/2116 rendelete (2021. december 2.) a közös agrárpolitika finanszírozásáról, irányításáról és monitoringjáról, valamint az 1306/2013/EU rendelet hatályon kívül helyezéséről (HL L 435., 2021.12.6., 187. o.).